projecte-aina/catalan_government_crawling huggingface dataset:
Mantenir un estil de vida saludable al llarg de tota la vida ajuda a evitar la pèrdua progressiva de la capacitat física i mental, com també a prevenir malalties que poden causar discapacitat.
Segons l'Organització Mundial de la Salut (OMS), l' envelliment actiu és el "procés d'optimització de les oportunitats de salut, participació i seguretat de les persones per tal de millorar-ne la qualitat de vida a mesura que envelleixen."
La Unió Europea, per la seva banda, introdueix el concepte d' envelliment saludable, que defineix com "el procés d'optimitzar les oportunitats de salut física, social i mental que permetin a la gent gran participar activament en la societat, sense discriminacions, i gaudir d'una qualitat de vida bona i independent."
Un envelliment actiu i saludable us ajudarà a gaudir d'un bon estat de salut i a mantenir la vostra autonomia:
Una alimentació que equilibra bé les quantitats d'energia i de nutrients (amb reducció del consum de greixos saturats, sal i sucre, i un increment de fruites, verdures i altres aliments rics en fibres, calci i vitamina D), que distribueix bé els àpats al llarg del dia (tres de principals, i entre dos i tres de lleugers), i que s'associa a una activitat agradable, redueix i endarrereix el risc de contraure malalties (com la diabetis de tipus 2 o la hipertensió, entre d'altres) i evita el sobrepès i l'obesitat.
Fer exercici físic de forma regular redueix el risc de desenvolupar malalties cardiovasculars, accidents cerebrovasculars, càncer colorectal o osteoporosi; disminueix la pressió arterial i millora la resistència, la flexibilitat, la força muscular i l'equilibri; a més, redueix el risc de caigudes, i contribueix al manteniment de l'autonomia i la independència.
El control dels nivells de pressió arterial i de colesterol, la revisió periòdica de la vista i l'oïda, les vacunacions recomanades, la realització de proves diagnòstiques per a la detecció precoç de malalties i l'ús correcte dels medicaments són factors que contribueixen al manteniment d'un bon estat de salut.
Us permetrà ser conscients de les pròpies capacitats i aptituds, gestionar i resoldre satisfactòriament problemes i situacions, i aprendre i desenvolupar activitats productives.
Les caigudes, les intoxicacions, les cremades o els accidents de trànsit poden comportar una gran pèrdua d'autonomia.
El tabaquisme o el consum excessiu d'alcohol estan relacionats amb bona part de les malalties cròniques i constitueixen un risc evident per a la salut.
Hi ha evidència que les persones que s'impliquen més activament en la vida social i tenen un contacte freqüent amb familiars, amics i coneguts tenen un millor estat de salut físic i mental i més capacitat per afrontar els canvis i les transicions vitals.
Aprendre implica fer treballar la memòria i el cervell, establir relacions socials i, producte de tot plegat, guanyar autoestima.
Cuidar pot ser una experiència satisfactòria i gratificant, que aporta molts aspectes positius per al desenvolupament personal.
Permet enfortir els vincles amb la persona atesa, descobrir noves actituds o habilitats pròpies, i sentir-se útil i estimat.
Malgrat això, també és una tasca complexa que afecta diversos àmbits de la vida de la persona que l'assumeix:
El consum de tabac és la primera causa de pèrdua de salut i de mortalitat prematura evitable.
És un dels factors de risc més importants de les principals malalties cardiovasculars i respiratòries cròniques, així com de nombrosos casos de càncer.
A més, l'exposició involuntària de les persones no fumadores al fum ambiental del tabac incrementa el risc de càncer de pulmó en les persones no fumadores i d'altres malalties del sistema respiratori, sobretot en els infants.
La meitat de les persones fumadores moriran prematurament per causes relacionades amb el tabac, haurà perdut la meitat de la seva vida.
S'estima que el 12 per cent de totes les defuncions mundials estan relacionades amb el tabac.
Els beneficis de deixar de fumar són ben clars; deu anys després de deixar el tabac, les persones exfumadores tenen la meitat de risc de morir per càncer de pulmó que les persones que encara fumen, i el risc de morir per infart de miocardi torna al nivell basal als 15 anys de deixar de fumar.
Deixar de fumar no és sempre fàcil, però cada cop hi ha més persones que han aconseguit abandonar completament el tabac.
En cas de dubte, és útil consultar un professional de la salut i seguir les seves recomanacions.
Consells, guies i recursos presencials i a distància per deixar de fumar.
El Dia Mundial Sense Tabac, promogut per l'Organització Mundial de la Salut (OMS) des de 1988, aconsegueix centrar l'atenció general sobre el principal problema que representa el consum de tabac per a la salut pública.
Alhora, propicia actuacions concretes que es consoliden i s'integren en el conjunt d'estratègies per a la prevenció i el control del tabaquisme.
Any rere any, s'observa un efecte multiplicador i sinèrgic en les diferents administracions, entitats, organitzacions, col·lectius i agents socials interessats en un problema de salut tan important i que afecta tota la ciutadania.
Aquest esdeveniment anual, que se celebra el 31 de maig, pretén informar la població sobre els perills que suposa el consum de tabac, la principal causa prevenible de defunció al món.
La jornada també pretén fer difusió de les pràctiques comercials de les empreses tabaqueres i de les iniciatives que coordina l'OMS per lluitar contra l'epidèmia del tabaquisme, així com donar a conèixer tot el que les persones poden fer per reivindicar el seu dret a la salut i a una vida sana.
Un altre dels objectius d'aquesta celebració és protegir les generacions futures del consum de tabac, que actualment mata quasi sis milions de persones arreu del món, més de sis-centes mil de les quals són fumadores passives.
Enguany, la jornada pretén empoderar els joves perquè siguin conscients i rebutgin les tècniques de manipulació que la indústria del tabac empra, des de fa dècades, per atreure'ls al tabac i als productes que contenen nicotina.
Alguns exemples d'aquestes estratègies de màrqueting són la introducció de sabors atractius, dissenys elegants i aparença enganyosa en aquest tipus de productes, la promoció d'alternatives "menys perjudicials" o "més netes" a les cigarretes convencionals, la publicitat de famosos i influenciadors, i el màrqueting indirecte en pel·lícules i programes de televisió i de retransmissió en línia.
Per assolir aquest objectiu, l'OMS fa una crida als influenciadors (en la cultura pop, a les xarxes socials, a la llar o a l'aula), per la seva capacitat de connexió amb la gent jove.
El món no es pot permetre una altra generació enganyada per les mentides de la indústria del tabac i la nicotina que, d'una banda, pretén fer creure que promou la llibertat d'elecció personal i, de l'altra, s'assegura beneficis eterns, independentment dels milions de persones que hi puguin perdre la vid cada any.
El projecte EPS ha creat un diploma d'adhesió a aquesta iniciativa.
Aquest diploma es pot aconseguir mitjançant un procés d'autoavaluació (basat en un qüestionari consensuat amb el Departament de Treball, Afers Socials i Famílies)
El projecte s'emmarca dins el Pla Interdepartamental i Intersectorial de Salut Pública, Salut a totes les polítiques, PINSAP 2017-2020 i els objectius del Pla de salut de Catalunya 2016-2020.
Per obtenir l'adhesió, cal fer les passes següents:
Cal crear un grup de treball amb representació de la direcció i dels treballadors amb l'objectiu de complimentar el qüestionari d'adhesió "Empresa promotora de salut" i impulsar les actuacions de promoció d'hàbits saludables en l'entorn laboral.
En el cas que a l'empresa ja existeixi un grup d'aquestes característiques per fomentar la promoció de salut, no cal crear-ne un de nou.
El grup de treball, d'acord amb la sistemàtica que estableixi o tingui establerta, delibera i consensua les respostes del qüestionari.
El qüestionari està estructurat en un primer bloc de criteris previs relacionats amb la gestió de la Prevenció de Riscos Laborals amb resposta de tipus SI/NO, que s'hauran de complir en la seva totalitat per contestar el segon bloc.
A l'apartat 7 si l'empresa disposa d'un Servei de Prevenció Aliè haurà de contestar que «No correspon».
El segon bloc consta de 6 apartats:
El grup de treball al que fa referència la pregunta 2, no és el format expressament per contestar el qüestionari, sinó el que ja existia prèviament per desenvolupar accions de Promoció de la Salut a l'empresa.
*A la pregunta 12: Un asterisc indica una puntuació de 5 si es disposa de l'acreditació AMED.
Dos asteriscs indiquen una puntuació de 1 si no es disposa de servei de restauració.
*A la pregunta 13: Dos asteriscs indiquen una puntuació de 1 si no es disposa de servei de restauració.
El grup de treball contesta en línia el qüestionari d'adhesió, tenint en compte que s'haurà de fer d'un sol cop; si es deixés parcialment complimentat, en tornar-lo a obrir no guardaria els canvis.
La persona responsable de la direcció o gerència de l'empresa valida i envia el qüestionari d'adhesió al projecte EPS.
Un cop enviat el Qüestionari a través del web, a partir de la suma de la valoració de cadascun dels apartats, s'obtindrà una puntuació final, amb unes recomanacions si s'escau.
Si es supera la puntuació mínima del 50% es pot optar a les següents categories:
S'atorgarà el diploma d'acreditació de l'adhesió (amb una validesa de tres anys), que es lliurarà a la jornada que es celebrarà a tal efecte i de la qual se us informarà amb antelació.
L'Agència de Salut Pública de Catalunya (ASPCAT) si ho considera oportú podrà sol·licitar informació addicional a les empreses que optin al diploma d'adhesió, i es reserva el dret de retirar l'adhesió, en el cas que es comprovi que no es compleixen els criteris pels quals es va atorgar.
L'hepatitis és una malaltia caracteritzada per la inflamació del fetge.
Pot ser provocada per diverses causes com:
Es transmet per via sexual (hepatitis B i C), a través de la sang (hepatitis B, C, D, F i G) i per via orofecal per contacte amb la femta de persones infectades o el consum d'aliments o aigua infectats (hepatitis A i E).
En molts casos és asimptomàtica i passa inadvertida.
En cas contrari, els símptomes més comuns són cansament, dolor abdominal, orina fosca, icterícia (coloració groga de la pell i dels ulls), manca de gana, nàusees, vòmits i febre.
El diagnòstic es pot fer a través d'anàlisis de sang, proves per determinar el funcionament del fetge i en alguns casos biòpsia del fetge per conèixer-ne el grau d'afectació.
L'hepatitis pot curar-se abans de sis mesos (hepatitis aguda), o fer-se crònica i arribar a derivar en cirrosi o càncer de fetge.
La seva evolució dependrà de factors diversos com el tipus d'hepatitis, l'existència d'altres malalties, etc. Algunes hepatitis poden prevenir-se mitjançant la vacunació (hepatitis A i B).
La informació sobre les formes de transmissió, la prevenció i el diagnòstic precoç és bàsica per evitar nous contagis i per tractar els malalts abans que estiguin en una fase massa avançada.
Cal completar aquest qüestionari en el marc d'un grup de treball amb
representació de la direcció i dels treballadors de l'empresa.
S'han de respondre totes les preguntes dels apartats
El DNI introduït no és correcte
L'adreça electrònica introduïda no és correcta
La data introduïda no és correcta
El nom de l'empresa és un camp obligatori
L'activitat de l'empresa és un camp obligatori
La localitat de l'empresa és un camp obligatori
El càrrec és un camp obligatori
El nombre d'empleats ha de ser superior a 0
La localitat de la persona responsable és un camp
L'objectiu d'aquesta celebració, que té lloc el 28 de juliol, és sensibilitzar la societat sobre l'hepatitis vírica, una malaltia infecciosa que, segons dades de l'Organització Mundial de la Salut (OMS), cada any provoca la mort d'1,34 milions de persones arreu del món.
El Dia Mundial de l'Hepatitis, coordinat per la World Hepatitis Alliance en col·laboració amb l'OMS, pretén enfortir les mesures de prevenció, detecció i control d'aquesta malaltia i millorar l'accés al tractament.
La data de la commemoració coincideix amb el naixement del descobridor del virus de l'hepatitis B, el professor Baruch Samuel Blumberg, guardonat amb el premi Nobel.
La campanya internacional d'enguany, amb el mateix lema que la de 2018, " Trobem els milions de persones que encara no ho saben ", pretén conscienciar de la importància del diagnòstic en la lluita contra la malaltia i del fet que hi ha 300 milions de persones que tenen hepatitis arreu del món i no en són conscients.
Això fa que aquestes persones no es tractin i, com a conseqüència, desenvolupin complicacions i transmetin la infecció a altres persones.
Amb motiu d'aquesta celebració, el Departament de Salut ha editat un cartell amb el títol "L'hepatitis C té cura" per conscienciar la ciutadania que un tractament amb pastilles, de curta durada i sense efectes secundaris, és eficaç per eliminar la malaltia en gairebé el 100% dels casos.
A Catalunya, la planificació, el disseny i la implementació de mesures per a la prevenció i el control d'aquestes malalties es gestiona mitjançant el Programa de Prevenció, Control i Atenció al VIH, les ITS i les Hepatitis Víriques (PCAVIHV).
Aquest programa compta amb el Pla de prevenció i control de l'hepatitis C a Catalunya, que té com a objectiu principal disminuir la mortalitat causada pel virus de l'hepatitis C (VHC) en la població catalana, mitjançant la prevenció, el diagnòstic, el tractament i el seguiment de les persones afectades.
L'hepatitis és una malaltia infecciosa caracteritzada per la inflamació del fetge.
En molts casos, no presenta símptomes i això fa que passi inadvertida.
De fet, el 90% de les persones amb hepatitis B i el 80% de les que pateixen hepatitis C no saben que tenen la malaltia.
Quan produeix símptomes, els més comuns són cansament, nàusees i vòmits, orina fosca i icterícia (coloració groguenca de la pell i de la part blanca dels ulls).
Hi ha diversos tipus d'hepatitis, però els principals són:
Agència de Salut Pública de Catalunya (ASPCAT)
Què és aquest programa i quina n'és la finalitat?
L'ordenació del temps i la conciliació de la vida personal, familiar i laboral és un dels elements importants en la gestió empresarial i és uns dels aspectes que més preocupa i inquieta els treballadors.
Cada vegada és més evident la necessitat d'adaptar l'horari laboral al ritme de vida i a les necessitats de cada persona en la mesura que sigui possible.
Les empreses han d'assegurar el compliment de la legislació laboral en la gestió del temps i la conciliació de la vida personal, familiar i laboral per aconseguir un equilibri entre les necessitats de l'empresa i les del treballador.
Aquest programa pretén donar suport a les empreses i dotar-les d'eines perquè posin en marxa i desenvolupin accions per millorar la gestió dels recursos humans i el creixement de la satisfacció empresarial i personal mitjançant l'aplicació de mesures concretes com horaris d'entrada i sortida flexibles, teletreball, reducció de la jornada, etc.
La primera es basa en el disseny i la planificació, que es pot realitzar en un període comprès entre les dues setmanes i un mes.
La segona etapa conté les accions centrals del programa i té una durada d'entre 3 i 6 mesos.
I per últim, l'avaluació i la continuïtat del programa, que es poden desenvolupar durant un any o el temps que l'empresa cregui convenient.
10 perquès per a la millora de l'organització del temps de treball (PDF)
Empresa responsable en l'àmbit de la família (PDF)
Ordenació temps Treball equilibrat OIT 2019
El primer pas que cal fer és analitzar la situació actual de l'empresa i identificar les mancances que presenta en l'àmbit de la conciliació.
Per fer-ho és necessari escoltar els treballadors per saber quins són els problemes i les dificultats amb què es troben en el seu dia a dia per tal d'estudiar les diferents propostes i intentar implantar-les en un futur sempre que sigui possible.
La participació dels treballadors en la planificació dels programes de promoció de la salut és primordial.
La priorització, l'èxit i la continuïtat de les accions també depenen d'ells.
Gestió del temps (Fulletó informatiu INSHT)
En aquesta segona etapa, un cop detectades les necessitats dels treballadors, i després d'acordar-ho amb la direcció de l'empresa, es posaran en marxa les accions per fomentar i aplicar la conciliació laboral i familiar.
Les accions s'han d'adaptar tant als treballadors com a les possibilitats de l'empresa.
Pla de conciliació de Construcciones DECO, SA
Guia per a PIMES de conciliació de la vida laboral. familiar i personal
La tercera fase del programa consisteix a donar continuïtat a les polítiques de conciliació aplicades per l'empresa mitjançant la integració i consolidació de les accions acordades entre treballadors i empresa.
També és important seguir treballant en aquest sentit perquè la conciliació laboral i familiar sigui cada vegada millor.
La finalitat d'aquest programa és que anualment s'apliquin noves polítiques en funció de les necessitats dels treballadors i que es revisin les aplicades per tal d'introduir-hi millores.
Qualsevol plat i preparació és adient per portar a la carmanyola?
Aquest programa recull una sèrie de consells pràctics per preparar una carmanyola saludable.
Hi trobareu també les pautes per preparar, conservar, transportar i escalfar correctament els aliments, així com propostes de receptes ràpides, saboroses i fàcils de fer.
La primera es basa en el disseny i la planificació, i es basa en el disseny i la planificació, que es pot realitzar en un període comprès entre les dues setmanes i un mes.
RECOMANACIONS PER ALS TREBALLADORS
En aquesta primera, abans d'iniciar el programa "Dinars de carmanyola a l'entorn laboral", és important sensibilitzar tant els treballadors com els responsables de l'empresa dels beneficis d'una alimentació saludable en l'entorn laboral, per després poder donar eines per a la confecció d'una carmanyola saludable.
La informació i la formació en aquesta etapa són cabdals tant per sensibilitzar com per garantir la participació i el bon desenvolupament del programa.
Enllaços i materials d'interès:
En aquesta segona etapa es desenvolupen les accions proposades per fomentar una bona alimentació saludable mitjançant tallers específics sobre alimentació saludable i preparació de carmanyoles perquè siguin variades, equilibrades i fàcils de preparar.
És important conèixer prèviament els hàbits més habituals entre els treballadors per poder portar a terme el programa.
La participació del treballador en la planificació dels programes de promoció de la salut és molt important.
Dels treballadors també depenen la priorització, l'èxit i la continuïtat de les accions.
Les accions també haurien d'estar adaptades a les possibilitats de l'empresa i haurien de ser mesurables per poder ser avaluades.
Cal promoure l'alimentació mediterrània en l'àmbit laboral en la restauració col·lectiva de l'empresa amb l'acreditació Amed.
En cas que no es disposi de menjador laboral i els treballadors optin per menjar fora de la feina, es poden promoure els restaurants Amed més propers.
Són restaurants que garanteixen l'alimentació mediterrània i estan acreditats per l'Agència de Salut Pública de Catalunya (ASPCAT).
Al restaurant però, també és important saber triar el menú perquè aquest sigui el més saludable possible: possibilitat de fer plat únic i postres (pasta o arròs i fruita, guisat de llegums i fruita, peix o carn i guarnició vegetal i fruita).
Cal recordar que per preparar carmanyoles és important:
Aquesta tercera etapa consisteix a consolidar i integrar les accions i activitats del programa que han tingut més èxit.
És important mesurar l'efecte de les activitats sobre els treballadors per poder establir millores en el programa.
El sistema limfàtic està constituït per una xarxa de vasos limfàtics, teixits i òrgans que transporten un líquid anomenat limfa a tot el cos. El sistema limfàtic fa una funció de drenatge i de defensa immunitària; recull l'excés de líquid i proteïnes dels teixits corporals i els transporta novament al torrent sanguini.
Quan hi ha un augment de líquid o un bloqueig en aquesta xarxa de vasos limfàtics es pot produir un edema o inflamació.
L'acumulació de limfa s'anomena limfoedema.
El limfoedema es una inflamació causada per una acumulació anormal de limfa (un líquid ric en proteïnes) a sota de la pell.
Es tracta d'una malaltia evolutiva i crònica.
Generalment afecta un braç o una cama, però també pot afectar altres parts del cos.
El limfoedema normalment afecta més dones que homes i es pateix principalment en les extremitats.
Afecta una de cada quatre dones amb càncer de mama.
Font: Montserrat Gironès i Coromina, fisioterapeuta del Servei de Rehabilitació de l'Hospital Clínic de Barcelona.
Responsable de la fisioteràpia en el càncer de mama.
En funció de la causa, el limfoedema es classifica en:
En general, els símptomes més apreciables són la inflamació de l'extremitat afectada, pesadesa, problemes per moure una articulació del braç o la cama, sensació de picor, enrogiment i debilitament de la pell, sense que disminueixin de manera significativa amb el repòs en les fases més avançades.
Tot i això, hi ha diferents estadis que es diferencien per diferents símptomes.
Una manera de prevenir el limfoedema és mantenir un bon drenatge de la limfa mitjançant exercicis concrets i específics per tal d'evitar la possibilitat de l'edema o inflamació, portar una alimentació adequada i prendre precaucions per evitar les infeccions greus.
El tractament del limfoedema es basa en la teràpia física descongestiva complexa, que ajuda a reduir la inflamació de l'extremitat afectada i afavoreix vies de drenatge alternatives, i els medicaments.
La teràpia física descongestiva complexa inclou:
Tot això cal fer-ho en l'ordre correcte i sota la supervisió d'un professional especialista.
L'índex de massa corporal (IMC) és un índex del pes corporal en relació amb l'alçada.
S'obté a partir del pes en quilos i l'alçada en metres al quadrat.
És un indicador que serveix per avaluar el risc associat a l'excés de pes o a l'infrapès.
Per prevenir i tractar el sobrepès és fonamental adoptar un estil de vida actiu i saludable.
Aquesta malaltia està causada pel virus VHD (virus de l'hepatitis D) i només afecta persones infectades ja per l'hepatitis B, ja que necessita aquest virus per sobreviure.
Es transmet per via sanguínia amb la punxada amb xeringues que han estat utilitzades per persones infectades (tatuatges, acupuntura, consum de drogues...), pel fet de compartir objectes d'higiene personal com raspalls de dents, maquinetes d'afaitar, o en transfusions sanguínies; per contacte sexual sense protecció, i també de mare a fill.
L'hepatitis D pot fer empitjorar una infecció per hepatitis B i agreujar-ne els símptomes.
Està causada pel virus VHE (virus de l'hepatitis E).
Es transmet per via oral-fecal de manera similar a l'hepatitis A, amb la ingestió d'aliments i aigua contaminats (glaçons de gel, fruites i verdures crues rentades amb aigua infectada...).
No hi ha vacuna disponible i per prevenir-la cal extremar les mesures higièniques i evitar el consum de begudes i aliments contaminats.
Es produeix per una disfunció del sistema immunitari que provoca que aquest ataqui i destrueixi les cèl·lules del fetge.
No se'n coneixen les causes però es pensa que hi pot haver una predisposició genètica, ja que molts cops afecta persones amb familiars que tenen malalties autoimmunitàries.
És poc freqüent i es dona principalment en nenes i dones joves.
En alguns casos s'associa a altres malalties autoimmunitàries com tiroïditis, diabetis mellitus, síndrome de Sjögren, etc.
Aquesta hepatitis esdevé crònica i no pot prevenir-se.